paragraph_text: Procjenjuje se da je programe Radija Slobodna Europa s vijestima iz cijelog svijeta, ali i iz njihovih vlastitih zemalja, slušalo 35 milijuna ljudi. Smatra se da je Radio Slobodna Europa radi svojih uglavnom uspješnih napora da nadmudri istočnoeuropske cenzore i svaki dan dođe do svojih slušatelja, doprinio propasti socijalističkih režima u Istočnoj Europi.